text: Region Syddanmark undersøger det frie marked
  14 februar 2012 kl. 11.30
  Kan private lave mad og vaske tøj billigere? Det vil Region Syddanmark undersøge.
  Region Syddanmark vil nu undersøge, om madlavning, tøjvask på sygehusene og drift af regionens it kan gøres billigere i privat regi.
  I øjeblikket klarer regionen selv de opgaver.
  - Som region er vi forpligtet til at få mest muligt ud af borgernes skattekroner. Vi har nu besluttet først at se på madlavning og tøjvask på sygehusene og driften af vores store it-systemer. siger regionsrådsformand Carl Holst (V).
  